પશ્ચિમ બંગાળના કોલકાતામાં એક મામલો સામે આવ્યો છે, જે બાળકોના કંકાલ સાથે જોડાયેલો છે. દક્ષિણ કોલકાતાના હરિદેવપુરમાં આવેલા એક ખાલી પ્લોટમાં 14 બાળકોના કંકાલ મળી આવ્યા. આ બધા જ કંકાલ એક પ્લાસ્ટિક બેગમાં લપેટાયેલા હતા. આખો મામલો ત્યારે સામે આવ્યો જયારે આ ખાલી પડેલા પ્લોટમાં નિર્માણકાર્ય માટે ખોદકામ કરવામાં આવી રહ્યું હતું. આ કંકાલમાં કેટલાક છોકરાઓ અને કેટલી છોકરીઓ છે તેના વિશે કોઈ પણ માહિતી નથી મળી શકી. આખી ઘટનાની જાણકારી મળતા જ કોલકાતા પોલીસ તરત હરકતમાં આવી. પોલીસે આ મામલે તપાસ શરુ કરી દીધી છે.